ai4bharat/Pralekha huggingface dataset:
অসামরিকবিমানপরিবহণমন্ত্রক
লাইফলাইন উড়ানের আওতায় ৪৩০টি বিমান চলাচল করেছে
নতুন দিল্লি, ৩মে, ২০২০
লাইফলাইন উড়ানের আওতায় এয়ার ইন্ডিয়া, অ্যালায়েন্স এয়ার, আইএএফ এবং ব্যক্তিগত পণ্যবাহী সংস্থাগুলির ৪৩০টি বিমান চালাচল করেছে। এর মধ্যে ২৫২ টি বিমান ছিল এয়ার ইন্ডিয়া এবং অ্যালায়েন্স এয়ারের। আজ অবধি পণ্য পরিবহনের পরিমাণ প্রায় ৭৯৫.৮৬ টন। লাইফলাইন উড়ানের আওতায় বিমানগুলি ৪,২১,৭৯০ কিলোমিটারের বেশি দূরত্ব অতিক্রম করেছে। কোভিড-১৯ এর বিরুদ্ধে ভারতের এই লড়াইকে সমর্থন জানিয়ে দেশের প্রত্যন্ত অঞ্চলে প্রয়োজনীয় মেডিকেল পণ্য পরিবহনের জন্য ‘লাইফলাইন উড়ানে’র আওতায় বিমান পরিচালনা করা হচ্ছে।
পবন হানস হেলিকপ্টার ২মে অবধি ৭৭২৯ কিলোমিটার পথ অতিক্রম করে ২.২৭ টন পণ্যসম্ভার বহন করেছে। এ ক্ষেত্রে উত্তর পূর্ব অঞ্চল, দ্বীপ অঞ্চল এবং পার্বত্য রাজ্যগুলিতে বিশেষ দৃষ্টি দেওয়া হয়েছে। পবন হানস লিমিটেড সহ অন্যান্য হেলিকপ্টারের মাধ্যমে জম্মু ও কাশ্মীর, লাদাখ, দ্বীপঅঞ্চল এবং উত্তর-পূর্ব অঞ্চলে গুরুতর চিকিৎসা পণ্যসম্ভার ও রোগীদের পরিবহনের কাজে পরিচালিত হয়েছে।
ডোমেস্টিক কার্গো অপারেটর স্পাইসজেট, ব্লু ডার্ট, ইন্ডিগো এবং ভিস্তারা বাণিজ্যিক ভিত্তিতে কার্গো ফ্লাইট পরিচালনা করছে। স্পাইসজেট পণ্যবাহী বিমানে ১৩,০৯,৩১০ কিলোমিটার দীর্ঘ পথ অতিক্রম করে ৫,৫১৯ টন মাল বহন করেছে। ব্লু ডার্ট ২৫৩ টি পণ্যবাহী ফ্লাইট পরিচালনা করে ২,৭৬,৭৬৮ কিলোমিটার দূরত্ব অতিক্রম করে ৪,৩৬৪ টন মাল বহন করেছে। ইন্ডিগো ১,৪৩,৬০৪ কিলোমিটার দূরত্ব অতিক্রম করে ৪২৩ টন মালামাল বহন করেছে। এর মধ্যে সরকারের জন্য বিনামূল্যে চিকিৎসা সরঞ্জাম রয়েছে। ভিস্তারা২৮,৫৯০ কিলোমিটার দূরত্ব অতিক্রম করে প্রায় ১৩৯ টন মাল বহন করেছে।
আন্তর্জাতিক ক্ষেত্রে, পূর্ব এশিয়ার সাথে পণ্যবাহী বিমান সংযোগ স্থাপন করে ফার্মাসিউটিক্যালস, চিকিৎসা সরঞ্জাম এবং কোভিড -১৯ ত্রাণ সামগ্রী পরিবহনের কাজ চালিয়ে যাওয়া হচ্ছে। পূর্ব এশিয়া থেকে এয়ার ইন্ডিয়া ৮৯৯ টন চিকিৎসা সামগ্রী নিয়ে এসেছে।
ব্লু ডার্ট গুয়াংজু এবং সাংহাই থেকে প্রায় ১১৪ টন চিকিৎসা সরবরাহ নিয়ে এসেছে। স্পাইসজেট সাংহাই ও গুয়াংজু থেকে ২মে পর্যন্ত ২০৪ টন চিকিৎসা সরঞ্জাম এবং হংকং ও সিঙ্গাপুর থেকে থেকে ১৬ টন চিকিৎসা সামগ্রী নিয়ে এসেছে।
(CG/SS
উপ-রাষ্ট্রপতিরসচিবালয়
উপরাষ্ট্রপতির সঙ্গে সাক্ষাৎ করলেন লোকসভার নব-নির্বাচিত অধ্যক্ষ শ্রী ওম বিড়লা
নয়াদিল্লি, ২০ জুন, ২০১৯
লোকসভার নব-নির্বাচিত অধ্যক্ষ শ্রী ওম বিড়লা বুধবার নতুন দিল্লিতে উপরাষ্ট্রপতি শ্রী ভেঙ্কাইয়া নাইডুর সঙ্গে তাঁর বাসভবনে গিয়ে সাক্ষাৎ করেন।
লোকসভার অধ্যক্ষ নির্বাচিত হওয়ায় শ্রী বিড়লাকে অভিনন্দন জানিয়ে উপরাষ্ট্রপতি আশাপ্রকাশ করে বলেন যে, জনজীবনে তাঁর বিপুল অভিজ্ঞতার মাধ্যমে সংসদীয় রীতিনীতি এবং ঐতিহ্যকে তুলে ধরে দেশে সংসদীয় গণতন্ত্র ব্যবস্হাকে আরও মজবুত করার চেষ্টা করবেন।
CG/BD/NS
(Visitor Counter : 58
সড়কপরিবহণওমহাসড়কমন্ত্রক
শ্রী গড়করি হরিয়ানায় ২০ হাজার কোটি টাকার একাধিক নতুন অর্থনৈতিক করিডর প্রকল্পের উদ্বোধন ও শিলান্যাস করলেন
নয়াদিল্লি, ১৪ জুলাই, ২০২০
কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি আজ ওয়েবকাস্টের মাধ্যমে হরিয়ানায় প্রায় ২০ হাজার কোটি টাকার নতুন অর্থনৈতিক করিডরের অঙ্গ হিসাবে একাধিক প্রকল্পের উদ্বোধন ও শিলান্যাস করেছেন। অনুষ্ঠানে পৌরহিত্য করেন হরিয়ানার মুখ্যমন্ত্রী শ্রী মনোহর লাল।
আজ রাজ্যে যে সমস্ত প্রকল্পের উদ্বোধন হয়েছে, তার মধ্যে রয়েছে – জাতীয় মহাসড়ক ৩৩৪বি – এর রোহনা/হাসানগড় থেকে ঝাঁঝর শাখার ৩৫.৪৫ কিলোমিটার অংশটিকে চারলেন বিশিষ্ট করা; ৭১ নম্বর জাতীয় মহাসড়কের পাঞ্জাব – হরিয়ানা সীমান্ত থেকে ঝিন্দ পর্যন্ত ৭০ কিলোমিটার অংশ চারলেন বিশিষ্ট করা এবং ৭০৯ নম্বর জাতীয় সড়কের ৮৫.৩৬ কিলোমিটার অংশ দু’লেন বিশিষ্ট করা।
এছাড়াও, আজ যে সমস্ত প্রকল্পের শিলান্যাস হয়েছে, তার মধ্যে রয়েছে – ১৫২ডি জাতীয় সড়কে ইসমাইলপুর থেকে নার্নাউল পর্যন্ত ২২৭ কিলোমিটার অংশ ছয় লেন বিশিষ্ট করে সেটিকে গ্রিন ফিল্ড এক্সপ্রেসওয়ে’তে পরিণত করা, ৩৫২ ডব্লিউ জাতীয় মহাসড়কের গুরুগ্রাম – রিওয়াড়ি শাখার ৪৬ কিলোমিটার দীর্ঘ অংশকে চার লেন বিশিষ্ট করা, ১৪.৪ কিলোমিটার দীর্ঘ রিওয়াড়ি বাইপাস-কে চার লেন বিশিষ্ট করা, ১১ নম্বর জাতীয় মহাসড়কের রিওয়াড়ি-আতেলি মান্ডি শাখার ৩০.৪৫ কিলোমিটার অংশকে চার লেন বিশিষ্ট করা প্রভৃতি রয়েছে।
এই উপলক্ষে শ্রী গড়করি বলেন, নতুন এই প্রকল্পগুলি রাজ্যের মানুষের কাছে সুষ্ঠু যাতায়াতে গুরুত্বপূর্ণ ভূমিকা নেবে। সেই সঙ্গে, পার্শ্ববর্তী রাজ্যগুলিতেও দ্রুত পৌঁছনো সম্ভব হবে। জাতীয় মহাসড়কগুলিতে যানজট এড়াতে এই প্রকল্পগুলি গুরুত্বপূর্ণ ভূমিকা পালন করবে। এমনকি, মাত্র ২ ঘন্টাতেই দিল্লি বিমানবন্দরে পৌঁছনো সম্ভব হবে। তিনি আরও বলেন, কেন্দ্রীয় সরকার সমগ্র দেশের অগ্রগতি ও সমৃদ্ধিতে দায়বদ্ধ। বর্তমান কেন্দ্রীয় সরকারের মেয়াদের প্রথম দু’বছরের মধ্যেই ২ লক্ষ কোটি টাকার বিভিন্ন কর্মসূচির কাজ শেষ হয়ে যাবে বলেও শ্রী গড়করি মন্তব্য করেন। তিনি সরল করে বলেন, প্রধানমন্ত্রী ভারতকে ৫ লক্ষ কোটি মার্কিন ডলারের অর্থনীতিতে পরিণত করতে ১০০ লক্ষ কোটি টাকার পরিকাঠামো উন্নয়নমূলক প্রকল্পের পরিকল্পনা করেছেন।
শ্রী গড়করি রাজ্যের মুখ্যমন্ত্রীকে জাতীয় মহাসড়ক প্রকল্পগুলির জন্য জমি অধিগ্রহণ প্রক্রিয়া দ্রুত শেষ করার অনুরোধ জানান। তিনি রাজ্যের মুখ্যমন্ত্রী ক্ষুদ্র ও মাঝারি শিল্প ক্ষেত্রের জন্য ইন্ডাস্ট্রিয়াল ক্লাস্টার গড়ে তোলার প্রয়াসে যুক্ত হওয়ার আহ্বান জানিয়ে বলেন, জাতীয় মহাসড়কগুলি বরাবর স্মার্ট সিটি ও স্মার্ট ভিলেজ গড়ে তোলার পাশাপাশি, খাদি ও গ্রামোদ্যোগ শিল্পের বিকাশ ঘটানো সম্ভব। আগামী ৫ বছরে ক্ষুদ্র ও মাঝারি শিল্প ক্ষেত্রে ৫ কোটি কর্মসংস্থানের লক্ষ্যে তাঁর মন্ত্রক যে পরিকল্পনা গ্রহণ করেছে, সে কথাও শ্রী গড়করি উল্লেখ করেন।
হরিয়ানার মুখ্যমন্ত্রী মনোহর লাল সড়ক প্রকল্পের ক্ষেত্রে রাজ্যের অনুরোধ রাখার জন্য শ্রী গড়করিকে ধন্যবাদ দেন। তিনি বলেন, এই সড়ক প্রকল্পগুলি রাজ্যে শিল্প ও বাণিজ্যিক ক্ষেত্রে ইতিবাচক প্রভাব ফেলবে। আগামী ২-৩ বছরে রাজ্যে ৬০ হাজার কোটি টাকা বিনিয়োগ করে ১ হাজার ৫০০ কিলোমিটারেরও বেশি মহাসড়ক ও এক্সপ্রেসওয়ে গড়ে তোলা হবে। অনুষ্ঠানে অন্যান্যদের মধ্যে কেন্দ্রীয় মন্ত্রী অবসরপ্রাপ্ত জেনারেল ভি কে সিং, শ্রী রাও ইন্দরজিৎ সিং, শ্রী কৃষাণ পাল গুর্জর, শ্রী রতন লাল কাটারিয়া, রাজ্যের উপ-মুখ্যমন্ত্রী শ্রী ডি চৌটালা ওয়েবইনারের মাধ্যমে যোগ দেন।
(CG/BD/SB
কেন্দ্রীয়মন্ত্রিসভা
২০১৪ সালের ন্যাশনাল ইনস্টিটিউট অফ ডিজাইন আইনে সংশোধন আনার প্রস্তাব মঞ্জুর কেন্দ্রীয় মন্ত্রিসভার
নয়াদিল্লি, ১২ সেপ্টেম্বর, ২০১৮
ন্যাশনাল ইনস্টিটিউট অফ ডিজাইনের আরও চারটি নতুন শাখা অমরাবতী, ভোপাল, জোরহাট ও কুরুক্ষেত্রতে খুলতে ২০১৪ সালের ন্যাশনাল ইনস্টিটিউট অফ ডিজাইন আইনে সংশোধনী আনার বিষয়ে কেন্দ্রীয় মন্ত্রিসভা সম্মতি জানিয়েছে। প্রধানমন্ত্রী শ্রী নরেন্দ্র মোদীর পৌরোহিত্যে আজ  মন্ত্রিসভার বৈঠকে স্থির হয়েছে চারটি নতুন ডিজাইন প্রতিষ্ঠানকে আমেদাবাদের ন্যাশনাল ইনস্টিটিউট অফ ডিজাইনের মতো জাতীয় পর্যায়ের গুরুত্বপূর্ণ প্রতিষ্ঠানের স্বীকৃতি দেওয়া হবে। আইনে স্বল্প সংশোধনের মাধ্যমে এনআইডি বিজয়ওয়াড়ার নাম পরিবর্তন করে এনআইডি অমরাবতী রাখা ও প্রধান ডিজাইনার পদটিকে অধ্যাপক হিসেবে নামাঙ্কিত করার প্রস্তাবও রাখা হয়েছে।
দেশের বিভিন্ন ভৌগোলিক অঞ্চলে নতুন ডিজাইন প্রতিষ্ঠান প্রতিষ্ঠার ফলে ডিজাইন ক্ষেত্রে দক্ষ মানবসম্পদ গড়ে উঠবে, যা প্রত্যক্ষ ও অপ্রত্যক্ষভাবে কর্মসংস্থান সৃষ্টি করবে। এর ফলে, হস্তশিল্প গ্রামীণ প্রযুক্তি, ক্ষুদ্র, মাঝারি ও বৃহৎ উদ্যোগের ক্ষেত্রগুলিতে স্থায়ী ডিজাইন সৃষ্টি করা ও ক্ষমতা প্রসার সম্ভাবনা বৃদ্ধি ও এই ক্ষেত্রের প্রাতিষ্ঠানিক বিকাশ সম্ভব হবে।
CG/SC/DM/…
(Visitor Counter : 67
প্রতিরক্ষামন্ত্রক
অজেয়া ওয়ারিয়র ২০২০-মহড়ার প্রস্তুতি
নয়াদিল্লি, ১১ ফেব্রুয়ারী, ২০২০
ব্রিটেনের সালিসবারি প্লেনস-এ আগামী ১৩ থেকে ২৬ ফেব্রুয়ারি ভারত-ব্রিটেনের মধ্যে পঞ্চম যৌথ সামরিক মহড়া ‘অজেয়া ওয়ারিয়র ২০২০’ অনুষ্ঠিত হতে চলেছে। এই মহড়ায় দুই দেশ থেকে ১২০ জন করে সেনা যোগ দেবেন।
এই মহড়ায় অতীতে বিভিন্ন সময়ে সন্ত্রাস দমন, বিদ্রোহ দমনের মত অভিজ্ঞতার কথা ভাগ করে নেবেন দুই দেশের সেনারা।
এই মহড়ার মূল উদ্দেশ্য হল নগর এবং উপনগরীয় এলাকায় সন্ত্রাস দমনের বিষয়ে যৌথ প্রশিক্ষণ চালানো। এমনকি অত্যাধুনিক অস্ত্র সরঞ্জাম পরিচালনার ব্যাপারে প্রশিক্ষণও চলবে এই মহড়ায়। ভারত বিভিন্ন দেশের সঙ্গে একাধিক যৌথ সামরিক মহড়া চালিয়ে থাকে। এরমধ্যে অন্যতম হল ব্রিটেনের সঙ্গে যৌথ মহড়া ‘অজেও ওয়ারিয়র’। সন্ত্রাস মোকাবিলায় দুই দেশই নিরাপত্তা ক্ষেত্রে নানা সমস্যার সম্মুখীন। এই সমস্যা সমাধানের উদ্দেশ্যেই দুই দেশের মধ্যে যৌথ সামরিক মহড়ার আয়োজন করা হয়েছে।
এই যৌথ সামরিক মহড়ার মাধ্যমে দুই দেশের মধ্যে প্রতিরক্ষা সহযোগিতা বৃদ্ধি ছাড়াও সেনাবাহিনীর দক্ষতাও বৃদ্ধি পাবে।
CG/ SS/NS
(Visitor Counter : 159
আইনওবিচারমন্ত্রক
ভারত এবং ব্রিটেন বাণিজ্যিক আদালতে সর্বোৎকৃষ্ট পরিচালন এবং বিকল্প বিরোধ নিষ্পত্তি যেমন সালিশি এবং মধ্যস্থতা নিয়ে অভিজ্ঞতার আদান-প্রদানে সম্মত হয়েছে
নয়াদিল্লি, ২৩ আগস্ট, ২০২২
ভারত এবং ব্রিটেনের যৌথ পরামর্শদাতা কমিটি সাম্প্রতিক বৈঠকে বাণিজ্যিক আদালতে পরিচালন, বিকল্প বিরোধ নিষ্পত্তি যেমন সালিশি এবং মধ্যস্থতা এসব বিষয়ে দ্বিপাক্ষিক মতবিনিময়ে এবং সর্বোৎকৃষ্ট পরিচালন পদ্ধতি নিয়ে এক বৃহত্তর সমঝোতাসূত্রে পৌঁছেছে। মামলা পরিচালনার ক্ষেত্রে প্রযুক্তির ব্যবহার, মামলা নিষ্পত্তি এবং সাধারণ আইনী খসড়ার ক্ষেত্রে চুক্তি বলবৎ করার ক্ষেত্রেও সমঝোতা হয়েছে। এর পাশাপাশি, খ্যাতনামা প্রতিষ্ঠানগুলিতে আইনী পরামর্শদাতা, খসড়া প্রস্তুতকারক, আইনী অফিসার, প্রসিকিউটার এবং আইনী পেশাদারিদের বেঁধে দেওয়া সময়ের ভিত্তিতে প্রশিক্ষণ এবং দক্ষতা বৃদ্ধি বিষয়ের ঐক্যমত্য হয়েছে।
আইন এবং ন্যায় বিচার নিয়ে উভয় দেশের মধ্যে সহযোগিতা বিনিময়ের জন্য ২০১৮র ১০ জুলাই ভারত এবং ব্রিটিশ সরকারের মধ্যে একটি সমঝোতাপত্র স্বাক্ষরিত হয়। এই সমঝোতাপত্রের ভিত্তিতে একটি যৌথ পরামর্শদাতা কমিটি তৈরি হয়। দ্বিপাক্ষিক সহযোগিতার ক্ষেত্রকে আরও এগিয়ে নিয়ে যাওয়ার বিষয়ে পন্থা-পদ্ধতি নিরুপন করাই ছিল এই সমঝোতাপত্রের মূল উদ্দেশ্য। নতুনদিল্লিতে ২০২২এর ১৮ আগস্ট এই যৌথ পরামর্শদাতা কমিটির তৃতীয় মুখোমুখি বৈঠক অনুষ্ঠিত হয়।
ভারতীয় প্রতিনিধি দলে নেতৃত্ব দেন আইন সচিব ডঃ নীতেন চন্দ্র। এছাড়া আইন সংক্রান্ত ও ন্যায় বিচার দপ্তরের বরিষ্ট আধিকারিকরা, নালসার সদস্য সচিব এবং নতুনদিল্লিতে ইন্ডিয়ান ল ইন্সটিটিউটের অধিকর্তা ভারতের তরফে এই আলোচনাচক্রে উপস্থিত ছিলেন। ব্রিটেনের তরফে নেতৃত্ব দেন সেখানকার আইন মন্ত্রকের দ্বিতীয় স্থায়ী সচিব ডঃ জো ফারার। তাঁর সঙ্গে ছিলেন সেখানকার ন্যায় বিচার মন্ত্রকের পদস্থ আধিকারিকরা এবং নতুন দিল্লিতে ব্রিটেনের রাষ্ট্রদূত। উভয় নেতাই বৈঠকে সভাপতিত্ব ভাগ করে নেন। ব্রিটেনের আইনী ফার্মগুলিকে ভারতে প্রবেশাধিকার দেওয়ার ক্ষেত্রে নিয়ন্ত্রণ বিধি সংক্রান্ত বিভিন্ন বিষয় নিয়ে যে সমঝোতাপত্র হয়েছিল তা নিয়ে পৃথক পৃথক ভাবে ২০২২এর ১৮ আগস্ট আইনী পরিষেবা কমিটির বৈঠকে আলোচনা হয়েছে। পূর্ব উল্লিখিত উভয় দেশের আধিকারিকদের নিয়ে গঠিত কমিটিতে ভারতীয় বার কাউন্সিলের  প্রতিনিধিরা এবং ইংল্যান্ড ও ওয়েল্স-এর আইন সোস্যাইটির প্রতিনিধিরা রয়েছেন। ভারত এবং ব্রিটেনের প্রধানমন্ত্রীর মধ্যে ‘বাণিজ্যিক সহযোগিতা সম্প্রসারণ ’ নিয়ে ২০২১এর চৌঠা মে যে ভার্চুয়াল শীর্ষ বৈঠক হয়েছিল তার ফলাফলের কথা আইনী পরিষেবা কমিটি স্মরণ করে। ওই শিখর বৈঠকে পারস্পরিক সমঝোতার ভিত্তিতে ভারতে আইনী পরিষেবার ক্ষেত্রকে উন্মুক্ত করা এবং উভয় দেশের সহযোগিতা সম্প্রসারণ নিয়ে সিদ্ধান্ত হয়েছিল।
ভারতে ব্রিটিশ রাষ্ট্রদূত মহামান্য অ্যালেক্স এলিস এই আইনী পরিষেবা কমিটির আলোচনায় উপস্থিত ছিলেন। উভয় দেশের আইনী পরিষেবা ক্ষেত্রকে উন্মুক্ত করার ক্ষেত্রে বিভিন্ন চ্যালেঞ্জ নিয়ে বন্ধুত্বপূর্ণ পরিবেশের মধ্যে উভয় পক্ষই বৈঠকে মত বিনিময় করেন। ইংল্যান্ড এবং ওয়েল্সের ল সোস্যাইটির প্রেসিডেন্ট তাঁর সহকর্মীদের নিয়ে এই বৈঠকে ভার্চুয়াল মাধ্যম যোগ দেন। তিনি বিস্তারিতভাবে আদালত পরিচালনার ক্ষেত্রে নিয়ন্ত্রণ বিধি নিয়ে বিস্তারিত আলোচনা করেন। এর পাশাপাশি ব্রিটেনের নন এমন প্রশিক্ষিত আইনজীবীদের আইনী পরামর্শের বিষয়েও আলোচনা করেন। বিসিআই-এর সচিব আইনজীবীদের অধিকার, সুবিধা এবং স্বার্থের বিষয় সুরক্ষিত রাখার ওপরে গুরুত্ব দেন। যদিও উভয় দেশের প্রতিনিধিরাই দু-দেশের অর্থনীতির স্বার্থে এই আইনী পরিষেবার ক্ষেত্র উন্মুক্ত হলে পরস্পর লাভবান হবেন বলে জানান। সমস্ত অংশীদাররাই যাতে লাভবান হতে পারেন সে জন্য ঐক্যমত্য এবং যৌথ সমন্বয়ের ভিত্তিতে কাজ করতে তাঁরা সম্মত হয়েছেন।
PG/AB/NS
(Visitor Counter : 133
নতুনওপুনর্নবীকরণযোগ্যজ্বালানিমন্ত্রক
পিএম কুসুম প্রকল্পের বিষয়ে সাধারণ মানুষের জন্য এমএনআরই –এর পরামর্শ জারি
নতুন দিল্লি, ২৭ মে, ২০২২
নতুন ও পুনর্নবীকরণযোগ্য শক্তি মন্ত্রক  প্রধানমন্ত্রী কিষাণ উর্জা সুরক্ষা ইভম উত্থান মহাঅভিযান প্রকল্প বাস্তবায়ন করেছে । এর আওতায় স্বতন্ত্র সৌর পাম্প স্থাপন এবং কৃষি পাম্পগুলিকে সৌর বিদ্যুতের মাধ্যমে চালনার জন্য ভর্তুকি দেওয়া হয় । কৃষকরা ২ মেগাওয়াট পর্যন্ত গ্রীড সংযুক্ত সৌর বিদ্যুৎ কেন্দ্র স্থাপন করতে পারেন । এই প্রকল্পটি রাজ্য সরকারের মনোনীত বিভাগের মাধ্যমে বাস্তবায়িত হচ্ছে এবং এই জাতীয় সমস্ত মনোনীত বিভাগের বিশদ বিবরণ এমএনআরই-এর ওয়েবসাইট www.mnre.gov.in – এ পাওয়া যাবে ।
এই প্রকল্প চালু হওয়ার পর মন্ত্রক লক্ষ্য করেছে যে বেশকিছু জালিয়াতি ওয়েবসাইট পিএম কুসুম প্রকল্পে নাম নথিভুক্তিকরণ পোর্টাল বলে দাবি করেছে । এধরণের অনুমোদিত নেই এমন ওয়েবসাইটগুলি প্রকল্পে আগ্রহী ব্যক্তিদের কাছ থেকে অর্থ ও তথ্য সংগ্রহ করছে । তাই সাধারণ মানুষের যে কোন ধরণের ক্ষয়ক্ষতি এড়াতে এমএনআরই পূর্বেও জনসাধারণের জন্য বিজ্ঞপ্তি জারি করেছে । সাধারণ মানুষকে কোন রেজিস্ট্রেশন ফি জমা না দেওয়া বা এধরণের ওয়েবসাইটে কোন ব্যক্তিগত তথ্য ভাগ না করে নেওয়ার জন্য পরামর্শ দেওয়া হয়েছে । অভিযোগ পাওয়ার পর দুর্বৃত্তদের বিরুদ্ধে ব্যবস্থা নেওয়া হয়েছে । এমনকি বেশ কয়েকটি জাল নাম নথিভুক্তকারী পোর্টাল বন্ধ করে দেওয়া হয়েছে ।
প্রতারণামূলক ওয়েবসাইট ছাড়াও হোয়াটস অ্যাপ এবং অন্য উপায়গুলির সাহায্যে সম্ভাব্য সুবিধাভোগীদের বিভ্রান্ত করা হচ্ছে । তাই মন্ত্রক পিএম কুসুম প্রকল্পে আগ্রহী ব্যক্তিদের কোন ব্যক্তিগত তথ্য দেওয়া বা অর্থ জমা দেওয়ার আগে ওয়েবসাইটের সত্যতা যাচাই করে নেওয়ার জন্য দৃঢ় ভাবে পরামর্শ দিয়েছে । মন্ত্রক এও পরামর্শ দিয়েছে যে পিএম কুসুম প্রকল্পের জন্য নাম নথিভুক্তিকারী পোর্টাল বলে দাবি করা এমন হোয়াটস অ্যাপ/এসএমএস-এর মাধ্যমে প্রাপ্য কোন সন্দেহজনক লিঙ্কে যেন ক্লিক না করা হয় ।
এই প্রকল্প এবং বাস্তবায়ন প্রক্রিয়ায় অংশগ্রহণের জন্য যোগ্যতা সম্পর্কিত তথ্য এমএনআরই ওয়েবসাইট http://www.mnre.gov.in অথবা পিএম কুসুম কেন্দ্রীয় পোর্টাল https://pmkusum.mnre.gov.in - এ পাওয়া যাবে । ১৮০০-১৮০-৩৩৩৩ এই টোলফ্রি নম্বরে ডায়েল করেও বিস্তারিত তথ্য জানা যাবে ।
CG/SS/RAB
(Visitor Counter : 115
স্বাস্থ্যওপরিবারকল্যাণমন্ত্রক
কোভিড-১৯ টিকাকরণ : অসত্য ও প্রকৃত তথ্য
যাঁদের সুনির্দিষ্ট ৯টি পরিচয়পত্র বা নিজের মোবাইল ফোন নেই, তাঁদের জন্য বিশেষ টিকাকরণ অভিযানের ব্যবস্থা করা হয়েছে
বয়স্ক ও ভিন্নভাবে সক্ষম ব্যক্তিদের জন্য বাড়ির কাছেই টিকাকরণের সুবিধা
জাতীয় গড়ের তুলনায় গ্রামাঞ্চল/আদিবাসী অধ্যুষিত জেলাগুলিতে কোভিড-১৯ টিকাকরণের হার ভালো
নয়াদিল্লি, ২৩ জুন, ২০২১
এক শ্রেণীর সংবাদ মাধ্যমে খবর প্রকাশিত খবরে অভিযোগ করা হয়েছে যে, কারিগরি সুবিধার অপ্রতুলতার দরুণ কোভিড-১৯ টিকাকরণে নাম নথিভুক্তিকরণের প্রক্রিয়া থেকে গৃহহীন মানুষকে অত্যন্ত বিচক্ষণতা ও সুকৌশলে বাদ দেওয়া হয়েছে। প্রতিবেদনগুলিতে আরও উল্লেখ করা হয়েছে, ডিজিটাল পদ্ধতিতে নাম নথিভুক্তিকরণ, ইংরাজিতে জ্ঞান এবং কম্প্যুটার বা মোবাইল ফোনে ইন্টারনেটে সুবিধা না থাকার দরুণ গৃহহীন মানুষকে টিকাকরণ থেকে বঞ্চিত করা হয়েছে।
এই প্রেক্ষিতে সুস্পষ্টভাবে জানানো হয়েছে, প্রকাশিত খবরে যে দাবি করা হয়েছে, তা ভিত্তিহীন এবং প্রকৃত তথ্য-নির্ভর নয়। টিকাকরণ সম্পর্কে মন্ত্রকের পক্ষ থেকে আরও জানানো হয়েছে, টিকা নেওয়ার জন্য নিজের মোবাইল ফোন থাকার কোনও শর্ত নেই। এমনকি, ঠিকানার প্রমাণপত্রও বাধ্যতামূলক নয়। কো-উইন প্ল্যাটফর্মে আগাম নাম নথিভুক্তিকরণেরও কোনও প্রয়োজন নেই। কেবল তাই নয়, কো-উইন প্ল্যাটফর্ম ব্যবহারকারীদের জন্য সহজে সব বিষয় বোঝার জন্য বাংলা সহ ১২টি ভাষায় ঐ পোর্টাল চালু হয়েছে।
কো-উইন প্ল্যাটফর্ম সম্পূর্ণ রূপে তথ্য প্রযুক্তি নির্ভর একটি ব্যবস্থা। এই পোর্টালে দেশের প্রত্যন্ত অঞ্চলে থাকা মানুষটির জন্যও নাম নথিভুক্তিকরণের প্রয়োজনীয় বন্দোবস্ত রয়েছে। শুধু তাই নয়, দুস্থ ও দরিদ্র মানুষও দেশের যে কোনও প্রান্ত থেকে এই পোর্টালের পরিষেবা নিতে পারেন। টিকাকরণের জন্য আধার, সচিত্র ভোটার পরিচয়পত্র, সচিত্র রেশন কার্ড বা ভিন্নভাবে সক্ষম ব্যক্তিদের পরিচয়পত্রের প্রয়োজন পড়ে না। বয়স্ক সহ ভিন্নভাবে সক্ষম ব্যক্তিদের জন্য, এমনকি যাঁদের নিজস্ব মোবাইল নেই, তাঁদের সুবিধার্থে কেন্দ্রীয় সরকার টিকাকরণ কর্মসূচি আয়োজনের লক্ষ্যে বিশেষ বন্দোবস্ত করেছে।
এখনও পর্যন্ত কো-উইন প্ল্যাটফর্মে নাম নথিভুক্তি ছাড়াই বিকল্প উপায়ে ২ লক্ষেরও বেশি সুফলভোগী কোভিড টিকা নিয়েছেন। এছাড়াও, বয়স্ক তথা ভিন্নভাবে সক্ষম ব্যক্তিদের জন্য সরকার বাড়ির কাছেই টিকাকরণ পরিষেবার ব্যবস্থা করছে। বাড়ির কাছেই এ ধরনের ব্যক্তিদের টিকাকরণের জন্য কেন্দ্রীয় সরকার গত ২৭ মে সংশ্লিষ্ট সবপক্ষকে পরামর্শ দিয়েছেন।
যে সমস্ত ব্যক্তির ইন্টারনেট পরিষেবা বা স্মার্ট ফোন এমনকি মোবাইল ফোনও নেই, তাঁদের জন্য টিকাকরণ কেন্দ্রেই নাম নথিভুক্তিকরণের ব্যবস্থা করা হয়েছে। এর ফলে, সমস্ত সরকারি টিকাকরণ কেন্দ্রে উপস্থিত হয়ে তাঁরা টিকা নিচ্ছেন। দেশে এখনও পর্যন্ত মোট টিকাকরণের ৮০ শতাংশই টিকাকরণ কেন্দ্রে নাম নথিভুক্তিকরণের পর টিকা দেওয়া হয়েছে।
মন্ত্রকের পক্ষ থেকে আরও জানানো হয়েছে যে, জাতীয় গড়ের তুলনায় আদিবাসী অধ্যুষিত জেলাগুলিতে কোভিড-১৯ টিকাকরণের হার ভালো। এমনকি, পরিসংখ্যানেও দেখা যাচ্ছে যে, ৭০ শতাংশের বেশি টিকাকরণ কেন্দ্রই গ্রামাঞ্চলে, যেখানে ২৬ হাজারেরও বেশি প্রাথমিক স্বাস্থ্য কেন্দ্র এবং সমসংখ্যক উপ-স্বাস্থ্য কেন্দ্র রয়েছে।
CG/BD/SB
(Visitor Counter : 155
বৈদ্যুতিন ও তথ্যপ্রযুক্তি মন্ত্রক
আত্মনির্ভর অ্যাপ উদ্ভাবনী প্রতিযোগিতায় অংশগ্রহণের তারিখ বৃদ্ধি সরকারের
নয়াদিল্লী, ১৭ জুলাই, ২০২০
আত্মনির্ভর ভারত অ্যাপ উদ্ভাবনী প্রতিযোগিতায় উল্লেখযোগ্য সাড়া মেলায় সরকার এই প্রতিযোগিতায় অংশগ্রহণের শেষ তারিখ ২৬শে জুলাই পর্যন্ত বাড়ানোর সিদ্ধান্ত নিয়েছে। এই চ্যালেঞ্জটি মাই গভের উদ্ভাবনী পোর্টালে আয়োজন করা হয়েছে। পোর্টালটি হল-https://innovate.mygov.in/app-challenge/
প্রধানমন্ত্রী নরেন্দ্র মোদী গত চৌঠা জুলাই আত্মনির্ভর ভারত অ্যাপ উদ্ভাবনী প্রতিযোগিতার সূচনা করেছিলেন। এখনও পর্যন্ত সারা দেশর প্রযুক্তি বিশারদ এবং স্টার্ট-আপগুলির পক্ষ থেকে খুব ভালো সাড়া পাওয়া গেছে। এ পর্যন্ত এই চ্যালেঞ্জের ৮টি বিভাগে ২ হাজার ৩৫৩টি আবেদন জমা পড়েছে। এরমধ্যে ১ হাজার ৪৯৬টি আবেদন এসেছে ব্যক্তিগত স্তরে। বাকি ৮৫৭টি আবেদন জমা পড়েছে বিভিন্ন সংস্থা এবং কোম্পানীর কাছ থেকে। ব্যক্তিগত ভাবে যারা আবেদন জমা করেছেন তাদের মধ্যে ৭৮৮ জন আবেদনকারীর অ্যাপ্লিকেশন/অ্যাপ ব্যবহারের জন্য প্রস্তুত। বাকি ৭০৮ জনের অ্যাপগুলি প্রস্তুতির পর্যায়ে রয়েছে। সংস্থাগুলির পক্ষ থেকে যেসব অ্যাপস জমা পরেছে তার মধ্যে ৬৩৬টি অ্যাপস ইতিমধ্যেই প্রস্তুত করা হয়েছে। বাকি ২২১টি বিকাশের পর্যায়ে রয়েছে। বিভাগভিত্তিক পর্যায়ে যেসব অ্যাপ জমা পড়েছে তারমধ্যে বাণিজ্যিক ভাগে ৩৮০টি অ্যাপস রয়েছে। স্বাস্থ্য এবং সুস্বাস্হ্যের জন্য ২৮৬টি, ই-শিক্ষার জন্য ৩৩৯টি, সোশ্যাল নেটওর্য়াকের জন্য ৪১৪, গেমসের জন্য ১৩৬, বাড়ি থেকে অফিসের কাজ করার জন্য ২৩৮টি, খবরের জন্য ৭৫টি এবং বিনোদনের জন্য ৯৬টি অ্যাপ রয়েছে। ৩৮৯টি অ্যাপস জমা পরেছে অন্যান্য বিভাগে। প্রত্যন্ত অঞ্চল এবং ছোট শহর সহ দেশের বিভিন্ন প্রান্ত থেকে এই আবেদন জমা পড়েছে। এর থেকেই বোঝা যাচ্ছে দেশে প্রতিভা সর্বত্র ছড়িয়ে রয়েছে। এই অ্যাপ উদ্ভাবনী প্রতিযোগিতার মাধ্যমে ভারতবর্ষকে বিশ্বের দরবারে পৌঁছে দেওয়ার জন্য ভারতীয় প্রযুক্তি উন্নয়নকারী সংস্থা এবং কোম্পানীগুলির কাছে এক বিশেষ সুযোগ রয়েছে। তবে আসল প্রতিযোগিতার জায়গাটি হল অ্যাপ্লিকেশনগুলিকে আরো বেশি শক্তিশালী করা এবং সহজে ব্যবহারের সঙ্গে সঙ্গে সুরক্ষিত রাখা। এমনভাবে এই অ্যাপ্লিকেশন তৈরি করতে হবে যাতে ব্যবহারকারীরা ভালো অভিজ্ঞতা নিয়ে তা ব্যবহার করতে পারেন। আত্মনির্ভর ভারত অ্যাপ ইকো-সিস্টেমটি ভারতে প্রযুক্তি নির্ভর স্টার্ট-আপসের কাছে এক বিশেষ সুযোগ এনে দিয়েছে।
(CG/SS/NS
প্রতিরক্ষামন্ত্রক
উপকূলরক্ষী বাহিনীতে এবার অন্তর্ভুক্ত হলো অত্যাধুনিক হেলিকপ্টার- এএলএইচ এমকে- থ্রি
নতুন দিল্লি, ১২ জুন, ২০২১
প্রধানমন্ত্রী শ্রী নরেন্দ্র মোদীর আত্মনির্ভর ভারত- দৃষ্টিভঙ্গির সাথে সামঞ্জস্য রেখে এবার ভারতীয় উপকূল রক্ষী বাহিনীতে অত্যাধুনিক হেলিকপ্টার অন্তর্ভুক্ত করা হলো। প্রতিরক্ষা সচিব ডঃ অজয় কুমার আজ অত্যাধুনিক এই অ্যাডভান্সড লাইট হেলিকপ্টার, এএলএইচ, এমকে-থ্রি অন্তর্ভুক্তির কথা ঘোষণা করেন। এই হেলিকপ্টার গুলি দেশীয়ভাবে নকশাকৃত। এটি নির্মাণ করেছে বেঙ্গালুরুর হিন্দুস্তান এরোনটিক্স লিমিটেড বা হ্যাল।
ডঃ অজয় কুমার তাঁর ভাষণে এই হেলিকপ্টার গুলিকে অন্তর্ভুক্তি করার মাধ্যমে প্রধানমন্ত্রীর 'মেক ইন ইন্ডিয়া' দৃষ্টিভঙ্গির বাস্তব রূপায়নের কথা উল্লেখ করে ভারতীয় উপকূলরক্ষী বাহিনী এবং হিন্দুস্তান এরোনটিক্স লিমিটেডের ঐকান্তিক প্রচেষ্টার প্রশংসা করেন।
উন্নত মানের এই হেলিকপ্টার গুলির গুরুত্বের কথাও তিনি জানান। কোভিড প্রটোকলকে সামনে রেখে এবং সরকারের ডিজিটাল ইন্ডিয়ার উদ্যোগকে সমর্থন করে ব্যাঙ্গালুরুতে আয়োজিত অনুষ্ঠানটি নতুন দিল্লি থেকে ডিজিটাল মোডে অনুষ্ঠিত হয়।
এই ধরনের অত্যাধুনিক হেলিকপ্টার সমুদ্রে অনুসন্ধান চালানোর কাজ থেকে শুরু করে উপকূলীয় সুরক্ষা এবং উদ্ধার অভিযানে সহায়তা করবে। এই হেলিকপ্টার গুলি ভুবনেশ্বর, পোরবন্দর, কোচি এবং চেন্নাইয়ের উপকূল রক্ষী বাহিনীর স্কোয়াড্রনে রাখা হবে।
উপকূল রক্ষী বাহিনীর মহা নির্দেশক শ্রী কে নটরাজন বলেন, ভারতীয় উপকূলরক্ষী বাহিনী তাদের দায়িত্ব পালনের জন্য সর্বদা প্রস্তুত রয়েছে। এই ধরনের হেলিকপ্টার নজরদারি বাড়াতে আরও সাহায্য করবে।
হিন্দুস্তান অ্যারোনটিক্স লিমিটেডের চেয়ারম্যান শ্রী আর মাধবন ভার্চুয়াল মাধ্যমে আয়োজিত এই অনুষ্ঠানে অংশগ্রহণ করেন।
CG/SB
(Visitor Counter : 165
আবাসনএবংশহরাঞ্চলেরদারিদ্র্যদূরীকরণমন্ত্রক
শহরাঞ্চলের পরিযায়ী শ্রমিক এবং দরিদ্রদের জন্য স্বল্পমূল্যে বাড়ি ভাড়া দেওয়ার প্রস্তাব অনুমোদন করল কেন্দ্রীয় মন্ত্রীসভা
নতুন দিল্লী, ৮ জুলাই, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রীসভার আজকের বৈঠকে শহরাঞ্চলের পরিযায়ী শ্রমিক ও দরিদ্র নাগরিকদের জন্য অ্যাফোর্ডেবল রেন্টাল হাউজিং কমপ্লেক্স  ব্যবস্থার প্রস্তাব অনুমোদন করা হয়েছে। প্রধানমন্ত্রী আবাস যোজনা-আর্বান  প্রকল্পের আওতায় প্রস্তাবিত এআরএইচসি-র প্রকল্পটি বাস্তবায়ন করা হবে।
শহরাঞ্চলে সরকারি ফাঁকা আবাসনগুলিতে এআরএইচসি-র প্রকল্পটিকে ২৫ বছরের সহজ চুক্তিতে বাস্তবায়ন করা হবে। বাসিন্দাদের কাছ থেকে সামান্য অর্থ নেওয়া হবে, যেই অর্থ দিয়ে আবাসনের ঘরগুলিকে মেরামত করে বসবাসযোগ্য করে তোলা হবে এবং জল, পয়ঃনিষ্কাশী ব্যবস্থা ও রাস্তা নির্মাণের কাজেও ব্যয় করা হবে। রাজ্য এবং কেন্দ্রশাসিত অঞ্চলগুলি স্বচ্ছ নিলাম প্রক্রিয়ার মাধ্যমে সুবিধাভোগীদের বাছাই করবে। এই আবাসনগুলিকে ২৫ বছর পর শহরের স্থানীয় প্রশাসনের হাতে তুলে দেওয়া হবে౼যাতে প্রশাসন আবারও নতুনভাবে সুবিধেভোগীদের বাছাই করার প্রক্রিয়া শুরু করতে পারে।
বেসরকারি সংস্থাগুলি যদি তাঁদের জমি ২৫ বছরের জন্য এআরএইচসি প্রকল্পে ব্যবহার করতে দেয় সেক্ষেত্রে তাদের আবাসনে বসবাস করার অনুমতি প্রদান, ভাড়ার মূল্য নির্ধারণ, কর ছাড় সহ ইত্যাদি নানা সুযোগ সুবিধের ব্যবস্থা করা হবে।
নির্মাণ শিল্প, পরিষেবা প্রদানকারী, স্বাস্থ্য, বাণিজ্যিক সংস্থায় কর্মরত শ্রমিকরা এবং ছাত্র-ছাত্রী౼ যাঁরা ভাগ্যান্বেষণে ছোট শহর এবং গ্রাম থেকে বড় শহরে আসেন তাঁদের কথা বিবেচনা করে এই প্রকল্প হাতে নেওয়া হয়েছে।
নির্মাণকাজে উদ্ভাবনী প্রযুক্তির মাধ্যমে এই প্রকল্পে ব্যয়ের জন্য প্রযুক্তি উদ্ভাবন তহবিল গঠন করা হয়েছে। এই তহবিলে ৬০০ কোটি টাকা বরাদ্দ করা হয়েছে। প্রায় ৩ লক্ষ সুবিধেভোগী প্রাথমিকভাবে এই প্রকল্পে সুবিধে পাবেন।
কর্মক্ষেত্রের কাছাকাছি শহরাঞ্চলে থাকার ব্যবস্থার জন্য সস্তায় যাতে ঘর ভাড়া পাওয়া যায় সেই উদ্দেশে এআরএইচসি প্রকল্পটি চালু করা হয়েছে। এই প্রকল্পের মাধ্যমে নতুন নতুন কাজের সুযোগ তৈরি হবে। এর ফলে পরিযায়ী শ্রমিক ও শহরাঞ্চলের দরিদ্র মানুষদের পক্ষে অহেতুক সফর, ভীড় এবং দূষণ এড়ানো সম্ভব হবে।
সরকারি তহবিলে তৈরি হওয়া ফাঁকা আবাসনগুলি এআরএইচসি-র মাধ্যমে ব্যবহৃত হলে ওই আবাসনগুলির যথাযথ ব্যবহার হবে। এছাড়াও ফাঁকা জায়গায় ভাড়ার জন্য এরকম আবাসন তৈরি করার সুযোগ গড়ে উঠবে।
কেন্দ্রীয় অর্থমন্ত্রী গত ১৪ই মে অনুযায়ী অ্যাফোর্ডেবল রেন্টাল হাউজিং কমপ্লেক্সের  ঘোষণা করেন। কেন্দ্রীয় আবাসন ও নগরোন্নয়ন মন্ত্রক, প্রধানমন্ত্রী আবাস যোজনা-আর্বান এর আওতায় এই প্রকল্প চালু করবে౼ যা আত্মনির্ভর ভারতের স্বপ্নপুরণেও সহায়তা করবে।
কোভিড-১৯ মহামারীর ফলে দেশের শহরাঞ্চলে থাকা পরিযায়ী শ্রমিক এবং দরিদ্র মানুষরা আবারও গ্রামে ফিরে যেতে বাধ্য হয়েছেন। সাধারণত, এঁরা মূল শহরের আশেপাশে বস্তিতে, অনুমোদনহীন কলোনীতে বসবাস করেন। এর মাধ্যমে তাঁরা বাড়ি ভাড়ার অর্থ বাচান। অর্থ সাশ্রয়ের জন্য তাঁরা সেখান থেকে হেঁটে বা সাইকেলে করে তাঁদের কাজের জায়গায় যান।
CG/CB/SKD
(Visitor Counter : 118
প্রধানমন্ত্রীরদপ্তর
শ্রী অটল বিহারী বাজপেয়ীর জয়ন্তীতে প্রধানমন্ত্রীর শ্রদ্ধা
নয়াদিল্লি, ২৫ ডিসেম্বর, ২০১৮
শ্রী অটল বিহারী বাজপেয়ীকে তাঁর জন্মদিনে শ্রদ্ধা জানালেন প্রধানমন্ত্রী শ্রী নরেন্দ্র মোদী।
প্রধানমন্ত্রী বলেছেন, “অটলজিকে তাঁর জয়ন্তীতে শ্রদ্ধা জানাই। তিনি যে ভারতের স্বপ্ন দেখতেন, তা সাকার করতে আমরা আমাদের অঙ্গীকারের কথা পুনরায় ব্যক্ত করছি”।
CG/BD/SB
(Visitor Counter : 69
সংসদবিষয়কমন্ত্রক
সরকার ১৭ সেপ্টেম্বর সর্বদল বৈঠক ডেকেছে
নতুন দিল্লি, ১৩ সেপ্টেম্বর, ২০২৩
সংসদের আসন্ন অধিবেশনের আগে সংসদ বিষয়ক মন্ত্রক ১৭ সেপ্টেম্বর ২০২৩-এ নতুন দিল্লিতে রাজ্যসভা ও লোকসভার রাজনৈতিক দলগুলির নেতাদের নিয়ে সর্বদল বৈঠক ডেকেছে।
সংসদে অধিবেশন বসবে ১৮ সেপ্টেম্বর ২০২৩। চলবে ২২ সেপ্টেম্বর ২০২৩ পর্যন্ত।
AC/SS/SKD
(Visitor Counter : 48
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১৮৫ কোটি ২১ লক্ষের বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১৫ কোটি ৬২ লক্ষের বেশি টিকার ডোজ রয়েছে
নতুন দিল্লি, ৩ এপ্রিল, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণ গত বছরের ১৬ জানুয়ারি শুরু হয়। অবশ্য, সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয় গত বছরের ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১৮৫ কোটি ২১ লক্ষ ৪৪ হাজার ৪৯৫টি টিকার ডোজ বিনামূল্যে সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৫ কোটি ৬২ লক্ষ ৪৫ হাজার ৫১৬টি টিকার ডোজ হাতে রয়েছে।
CG/BD/AS/
(